**ZMLUVA**

**O dodávke tovaru uzatvorená podľa § 409 a nasl. Obchodného zákonníka**

Zmluvné strany:

Champion Food , s.r.o.

M.R.Štefánika 175/32

017 01 Považská Bystrica

IČO: 36336882

DIČ: 2021848433

DIČDPH: SK2021848433

Ďalej ako predávajúci

a

Stredná odborná škola drevárska a stavebná

023 02 Krásno nad Kysucou 1642

IČO: 00891835

DIČ: 2020551753

Neplatca DPH

Ďalej ako kupujúci

Uzatvorili túto zmluvu s nasledovným obsahom:

**ČL.1**

**Predmet zmluvy**

Predávajúci dodá kupujúcemu tovar – potravinárske výrobky podľa objednávky a sortimentu, ktorý má na sklade.

**Čl.2**

**Kúpna cena**

Kúpna cena je určená podľa ponukového listu predávajúceho platného v čase doručenia objednávky kupujúcemu a potvrdená kupujúcim na dodacom liste o prevzatí tovaru

**Čl.3**

**Čas objednania, dodania a prevzatia tovaru**

Kupujúci je povinný deň vopred oznámiť množstvo a sortiment tovaru. Tento sortiment sa predávajúci zaväzuje doručiť na druhý deň ráno. Výnimku tvorí tovar dodávaný do školského bufetu, ktorý bude dodávaný po osobnej konzultácii s predavačkou v bufete. Ceny sú platné v čase ponuky. Ak sa zvýši, alebo zníži cena tovaru uvedeného v čl.1 zmluvy, zvýši alebo zníži sa aj cena vo vzťahu k odberateľovi.

**Čl.4**

**Platobné podmienky**

Právo na zaplatenie kúpnej ceny vzniká predávajúcemu riadnym a včasným plnením jeho záväzku. Platba bude uskutočnená na základe faktúry, ktorej splatnosť je 14 dní od doručenia faktúry. Predávajúci vystaví faktúru zvlášť pre školskú jedáleň a zvlášť pre školský bufet.

**Čl.5**

**Nadobudnutie vlastníckeho práva k tovaru**

Kupujúci nadobudne vlastnícke právo k tovaru jeho prevzatím a potvrdením o prevzatí.

**Čl.6**

**Zodpovednosť za vady tovaru**

Zmluvné strany sa budú riadiť § 442 a nasl. Obchodného zákonníka, ktoré upravujú nároky zo zodpovednosti za vady.

**Čl.7**

**Obaly a balenia**

Predmet kúpy bude dopravovaný a balený obvyklým spôsobom tak, aby nedošlo k jeho poškodeniu počas prepravy v prípadoch, ak tovar prepravuje predávajúci na miesto prevzatia určeného kupujúcim.

**Čl.8**

**Doklady nutné na prevzatie tovaru**

Tovar bude dodaný spolu s dodacím listom

**Čl.9**

**Spoločné ustanovenia**

Zmluvu je možné zmeniť alebo zrušiť len po vzájomnej dohode zmluvných strán, alebo jednostranne každou zo zmluvných strán a do dvojmesačnou výpovednou lehotou.

Táto zmluva nadobúda účinnosť dňom jej podpísania.

Zmluva je vyhotovená v dvoch exemplároch, z ktorých každá zmluvná strana dostane jedno vyhotovenie.

Zmluva sa uzatvára na dobu neurčitú.

V Krásne nad Kysucou, 24.1.2023 V Považskej Bystrici , ......................